CELEX: 62018CN0104
Language: hr
Date: 2018-02-13 00:00:00
Title: Predmet C-104/18 P: Žalba koju je 13. veljače 2018. podnio Koton Mağazacilik Tekstil Sanayi ve Ticaret AŞ protiv presude Općeg suda (drugo vijeće) od 30. studenoga 2017. u predmetu T-687/16, Koton Mağazacilik Tekstil Sanayi ve Ticaret AŞ protiv Ureda Europske unije za intelektualno vlasništvo (EUIPO)

30.4.2018   
            
            
               HR
            
            
               Službeni list Europske unije
            
            
               C 152/16
            
         Žalba koju je 13. veljače 2018. podnio Koton Mağazacilik Tekstil Sanayi ve Ticaret AŞ protiv presude Općeg suda (drugo vijeće) od 30. studenoga 2017. u predmetu T-687/16, Koton Mağazacilik Tekstil Sanayi ve Ticaret AŞ protiv Ureda Europske unije za intelektualno vlasništvo (EUIPO)
   (Predmet C-104/18 P)
   (2018/C 152/19)
   Jezik postupka: engleski
   
      Stranke
   
   
      Žalitelj: Koton Mağazacilik Tekstil Sanayi ve Ticaret AŞ (zastupnici: J. Güell Serra, E. Stoyanov Edissonov, odvjetnici)
   
      Druga stranka u postupku: Ured Europske unije za intelektualno vlasništvo, Joaquín Nadal Esteban
   
      Žalbeni zahtjev
   
   Žalitelj od Suda zahtjeva da:
   
               —
            
            
               ukine pobijanu presudu;
            
         
               —
            
            
               poništi osporavanu odluku;
            
         
               —
            
            
               utvrditi ništavost spornog EUTM-a br. 9917436; i
            
         
               —
            
            
               naloži Joaquínu Nadalu Estebanu i EUIPO-u snošenje troškova.
            
         
      Žalbeni razlozi i glavni argumenti
   
   Opći sud je u pobijanoj presudi u pogledu ocjenjivanja uvjeta za primjenu članka 52. stavka 1. točke (b) Uredbe br. 207/2009 (1) naveo da je iz presude Suda od 11. lipnja 2009., Chocoladefabriken Lindt & Sprüngli, C-529/07, EU:C:2009:361, razvidno da zla vjera pretpostavlja da postoji vjerojatnost dovođenja u zabludu i da se stoga zahtijeva da proizvodi i usluge o kojima je riječ budu slični ili istovjetni.
   Žalitelj tvrdi da iz presude Chocoladefabriken Lindt & Sprüngli ne proizlazi da zla vjera podnositelja prijave za registraciju pretpostavlja da postoji vjerojatnost dovođenja u zabludu između žigova/znakova stranaka, ali da je postojanje takve vjerojatnosti dovođenja u zabludu samo primjer čimbenika koji se mogu uzeti u obzir, a ne conditio sine qua non za primjenu članka 52. stavka 1. točke (b) Uredbe br. 207/2009.
   Žalitelj stoga tvrdi da je time što je zaključio da se člankom 52. stavkom 1. točkom (b) Uredbe br. 207/2009 pretpostavljalo ili zahtijevalo da postoji vjerojatnost dovođenja javnosti u zabludu i stoga sličnost ili istovjetnost proizvoda i usluga o kojima je riječ, Opći sud pogrešno protumačio presudu u predmetu Chocoladefabriken Lindt & Sprüngli i pogrešno primijenio članak 52. stavak 1. točku (b) Uredbe br. 207/2009. Slijedom toga počinio je pogrešku koja se tiče prava.
   
      (1)  Uredba Vijeća (EZ) br. 207/2009 od 26. veljače 2009. o žigu Zajednice (SL 2009., L 78, str. 1.) (SL, posebno izdanje na hrvatskom jeziku, poglavlje 17., svezak 1., str. 226.)